ПРЕПИС ОТ РЕШЕНИЕ № 548

ОТ ПРОТОКОЛ № 68/29.07.2014 Г.

НА ОбС-ЛОМ

По първа точка

Докладна записка № 98/28.07.2014 г. от Иво Иванов – Кмет на Община Лом относно: поемане на краткосрочен дълг на Община Лом по реда на Закона за общинския дълг, за получаване на краткосрочен кредит от „Фонд за органите на местно самоуправление в България – ФЛАГ“ ЕАД за реализиране на проект: „Съвместно изграждане на центрове за трансграничен бизнес и търговия в гр. Лом (България) и Дабулени (Румъния)“, съгласно договор № 95902/21.12.2012 г. по ПТГС „Румъния – България 2007 – 2013 г.“

Р. Рангелов подложи докладната на поименно гласуване.

След проведеното поименно гласуване с 17 гласа „за“ Общинският съвет на Община Лом взе следното

**РЕШЕНИЕ**

**№ 548**

Общински съвет Лом на основание чл.21, ал.1, т.10 и т.23 , и ал.2 от ЗМСМА и във връзка с реализация на проект “Съвместно изграждане на центрове за трансграничен бизнес и търговия в гр. Лом (България) и Дабулени (Румъния)”, съгласно договор № 95902 от 21.12.2012 г. за безвъзмездна финансова помощ по Програма за трансгранично сътрудничество „Румъния – България 2007-2013 г.”, дава съгласие :

1.Община Лом да сключи договор за кредит с „Фонд за органите на местното самоуправление в България - ФЛАГ” ЕАД, по силата на който да поеме краткосрочен общински дълг с цел реализацията на проект: “Съвместно изграждане на центрове за трансграничен бизнес и търговия в гр. Лом (България) и Дабулени (Румъния)”, съгласно договор № 95902 от 21.12.2012 г. за безвъзмездна финансова помощ по Програма за трансгранично сътрудничество „Румъния – България 2007-2013 г.”

при следните основни параметри:

* **Максимален размер на дълга** – **1 338 602,14 лева ((един милион триста тридесет и осем хиляди шестотин и два лева и четиринадесет стотинки**)
* **Валута на дълга** – лева
* **Вид на дълга** – краткосрочен дълг, поет с договор за общински заем;
* **Условия за погасяване**:
* Срок на погасяване – до 12 месеца, считано от датата на подписване на договора за кредит, с възможност за предсрочно погасяване, изцяло или на части, без такса за предсрочно погасяване.
* Източници за погасяване на главницата – чрез плащанията от Управляващия орган съгласно Договор № 95902 от 21.12.2012 г. за безвъзмездна финансова помощ по Програма за трансгранично сътрудничество „Румъния – България 2007-2013“
* **Максимален лихвен процент** – шестмесечен EURIBOR плюс максимална надбавка от 5,078 %,
* **Други такси, наказателни лихви, неустойки и разноски** – съгласно ценовата политика на Фонд ФЛАГ и Управляващата банка
* **Начин на обезпечение на кредита**:
* Учредяване на залог върху постъпленията по сметката на Община Лом, по която постъпват средствата по проект “Съвместно изграждане на центрове за трансграничен бизнес и търговия в гр. Лом (България) и Дабулени (Румъния)” по Договор № 95902 от 21.12.2012 г. за безвъзмездна помощ;
* Учредяване на залог върху собствените приходи на общината по член 6 от Закона за общинския дълг;

1. Възлага и делегира права на Кмета на Община Лом да подготви искането за кредит, да го подаде в клон на Управляващата банка – „Уникредит Булбанк” АД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т. 1.

ПРОТОКОЛЧИК: ЗАМ. ПРЕДСЕДАТЕЛ НА ОбС:

/А. Ангелова/ /Д-р Л. Христова/

ЗАМ. ПРЕДСЕДАТЕЛ НА ОбС:

/Р. Рангелов/